

**MAARDU LINNAVALITSUS**

# KORRALDUS

Maardu 20. jaanuar 2026 nr 20

Loa andmine avaliku ürituse

„Jägala joa marathon 2026“ läbiviimiseks

Maardu Linnavolikogu 17.06.2014 määruse nr 15 „Avaliku ürituse korraldamise ja pidamise kord“ § 4 ja § 7 alusel ja arvestades Positive Run MTÜ taotlust

1. Anda Positive Run MTÜ-le (registrikood 80633021, Viirpuu tee 2a, 74016 Randvere küla, Viimsi vald, Harju maakond) luba korraldada 24.02.2026 kell 09.00 - 15.00 Maardu linnas kergliiklusteedel avalik üritus „Jägala joa marathon 2026“ vastavalt korraldusele lisatud skeemile.

2. Määrata avaliku ürituse ettevalmistamise ja läbiviimise eest vastutavaks isikuks Positive Run MTÜ juhatuse liige Jelena Melnikova.

3. Avalikul üritusel korraldab parkimist ning vastutab turvalisuse ja ohutuse eest võistluse korraldaja.

4. Avaliku ürituse läbiviimiseks tehtavad ettevalmistused kooskõlastada vajadusel Maardu Linnavalitsuse planeerimis- ja majandusosakonnaga.

5. Avalikul üritusel alkohoolsete jookide müük on keelatud.

6. Avaliku ürituse korraldajal tagada Maardu Linnavolikogu 17.06.2014 määruse nr 15 „Avaliku ürituse korraldamise ja pidamise kord“ §-s 7 sätestatud nõuete täitmine.

7. Korraldus jõustub teatavakstegemisest.

8. Korraldust on võimalik vaidlustada 30 päeva jooksul teatavakstegemisest, esitades kaebuse Tallinna Halduskohtule halduskohtumenetluse seadustikus sätestatud korras või vaide Maardu Linnavalitsusele haldusmenetluse seaduses sätestatud korras.

(allkirjastatud digitaalselt)

(allkirjastatud digitaalselt)

Aurika Sin-Kerra

Linnapea Julia Saveljeva

Linnasekretär